CELEX: 32021D1989
Language: sl
Date: 2021-11-15 00:00:00
Title: Sklep Sveta (SZVP) 2021/1989 z dne 15. novembra 2021 o spremembi Sklepa 2012/642/SZVP o omejevalnih ukrepih zaradi razmer v Belorusiji

16.11.2021   
               
               
                  SL
               
               
                  Uradni list Evropske unije
               
               
                  L 405/8
               
            
         SKLEP SVETA (SZVP) 2021/1989
         z dne 15. novembra 2021
         o spremembi Sklepa 2012/642/SZVP o omejevalnih ukrepih zaradi razmer v Belorusiji
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 15. oktobra 2012 sprejel Sklep 2012/642/SZVP (1) o omejevalnih ukrepih proti Belorusiji.
                  
               
                     (2)
                  
                  
                     Svet je 24. junija 2021 sprejel Sklep (SZVP) 2021/1031 (2), s katerim je bil spremenjen Sklep 2012/642/SZVP, da bi se uvedlo več gospodarskih omejitev, vključno s prepovedjo zagotavljanja zavarovalniških in pozavarovalniških storitev beloruski vladi ter beloruskim javnim organom in agencijam.
                  
               
                     (3)
                  
                  
                     V tej zvezi bi bilo primerno določiti nekatere izjeme od prepovedi zagotavljanja zavarovalniških in pozavarovalniških storitev beloruski vladi ter beloruskim javnim organom in agencijam.
                  
               
                     (4)
                  
                  
                     Za izvajanje nekaterih ukrepov je potrebno nadaljnje ukrepanje Unije.
                  
               
                     (5)
                  
                  
                     Sklep 2012/642/SZVP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Člen 2j Sklepa 2012/642/SZVP se nadomesti z naslednjim:
            
               
                  „Člen 2j
                  
                     1.   Prepovedano je zagotavljanje zavarovaniških ali pozavarovalniških storitev:
                     
                                 (a)
                              
                              
                                 beloruski vladi, njenim javnim organom, družbam ali agencijam, ali
                              
                           
                                 (b)
                              
                              
                                 fizičnim ali pravnim osebam, subjektom ali organom, ki delujejo v imenu ali po navodilih pravne osebe, subjekta ali organa iz točke (a).
                              
                           
                  
                     2.   Prepovedi iz odstavka 1 se ne uporabljajo za zagotavljanje obveznega zavarovanja odgovornosti ali zavarovanja odgovornosti do tretjih oseb beloruskim osebam, subjektom ali organom, kadar se zavarovano tveganje nahaja v Uniji, ali za zagotavljanje zavarovanja za beloruska diplomatska ali konzularna predstavništva v Uniji.
                  
                  
                     3.   Prepovedi iz odstavka 1 ne posegajo v izvrševanje pogodb, sklenjenih pred 25. junijem 2021, ali pomožnih pogodb, potrebnih za izvrševanje takih pogodb.“
                  
               
            
         
         
            Člen 2
            Ta sklep začne veljati dan po objavi v Uradnem listu Evropske unije.
         
         
            V Bruslju, 15. novembra 2021
            
               
                  Za Svet
               
               
                  predsednik
               
               J. BORRELL FONTELLES
            
         
         
            (1)  Sklep Sveta 2012/642/SZVP z dne 15. oktobra 2012 o omejevalnih ukrepih zaradi razmer v Belorusiji (UL L 285, 17.10.2012, str. 1).
         
            (2)  Sklep Sveta (SZVP) 2021/1031 z dne 24. junija 2021 o spremembi Sklepa 2012/642/SZVP o omejevalnih ukrepih zaradi razmer v Belorusiji (UL L 224 I, 24.6.2021, str. 15).